**EELNÕU 2021/26**

**KOMISJONID:**

|  |  |
| --- | --- |
| eelarve- ja arengu- | JK |
| haridus- |  |
| kultuuri-ja spordi- |  |
| majandus-ja keskkonna- | X |
| revisjoni- |  |
| sotsiaal- |  |

**VILJANDI LINNAVOLIKOGU**

MÄÄRUS

### 16. detsember 2021 nr

Maamaksu määrade kehtestamine

Määrus kehtestatakse [maamaksuseaduse](https://www.riigiteataja.ee/akt/MaaMS) § 5 lõike 1 ja § 11 lõike 4 alusel.

§ 1. Kehtestada 2022. aastal maamaksu määraks 2,5% maa maksustamishinnast aastas.

§ 2. Kehtestada 2022. aastal põllumajandussaaduste tootmiseks kasutusel oleva haritava maa ja loodusliku rohumaa maamaksu määraks 2,0% maa maksustamishinnast aastas.

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Olav Remmelkoor

**Esitatud:**

**Esitaja:** Viljandi Linnavalitsus **Ettekandja:** Kalvi Märtin

**Lk arv:**

**Hääletamine:** poolthäälteenamus

Seletuskiri

**Maamaksu määrade kehtestamine**

Eelnõu eesmärk on Viljandi linnas 2022. aastaks maksumäärade kehtestamine.

Maamaksu arvutamise aluseks on endiselt 2001. a maa korralise hindamise käigus kehtestatud maa maksustamise hinnad, mis ei kajasta enam tegelikkust. Seetõttu rakendatakse Eestis valdavalt maksimaalset, 2,5% maamaksumäära. 2021. aastal oli Viljandi linnas maamaksumäär samuti 2,5% maksustamishinnast.

Maamaks on riiklik maks, mis laekub kohaliku omavalitsuse eelarvesse.

[Kodualune maa](https://www.emta.ee/et/eraklient/maa-mets-soiduk-kutus-hasartmang/maamaksust#6) on maamaksust alates 2013. aastast vabastatud kuni 1500 m² ulatuses.

**Maamaksuseadus:**

***§ 5.*** *Maksumäär*

1. *Maamaksumäär on 0,1 kuni 2,5 protsenti maa maksustamishinnast aastas, välja arvatud käesoleva seaduse paragrahvi 11 4. lõikes sätestatud juhul. Maksumäära kehtestab kohaliku omavalitsusüksuse volikogu hiljemalt maksustamisaasta 31. jaanuariks. Muudetud maksumäära rakendatakse maksustamisaasta algusest.*
2. *Kohaliku omavalitsusüksuse volikogu võib maamaksumäära kehtestada diferentseeritult maa hinnatsoonide ja/või katastriüksuse sihtotstarvete liikide kaupa käesoleva paragrahvi 1. lõikes või käesoleva seaduse paragrahvi 11 4. lõikes nimetatud vahemikus.*

***§ 11.*** *Maksusoodustused*

*(4) Põllumajandussaaduste tootmiseks kasutusel oleva haritava maa ja loodusliku rohumaa maamaksu määr on 0,1 kuni 2,0 protsenti maa maksustamishinnast aastas.*

Käesoleval aastal on Viljandi linnas seisuga 25.11.2021 maamaksu laekunud 152 537 eurot.

(allkirjastatud digitaalselt)

Olav Remmelkoor

peaarhitekt-arhitektuuriameti juhataja